Frankfurt: Počelo sudjenje osumnjičenim članovima Al-Qaide 16/4/02 - 2002-04-16
Optuženi su identificirani kao Lamine Maroni, Aeurobui Beandali, Salim Boukhari, Samir Karimou i Fouhad Sabour, koji takodje ima i Fran
Pet Alžiraca osumnjičenih da pripadaju terorističkoj mreži al Qaida danas su uz izuzetne mjere sigurnosti izvedeni pred sud u Frankfurtu. Očekuje se da njihova svjedočanja bace znatno više svijetla na terorističku mrežu za koju se vjeruje da stoji iza terorističkih napada na Sjedinjene države 11 septembra. Početak sudjenja je kasnio najmanje dva sata zbog toga što su advokati optuženih nastojali blokirati sudsku odluku da se dozvoli televizijskim ekipama da na početku kratko snime sudnicu, što im nije uspjelo. Medjutim, sud nije dozvolio snimanje lica optuženih. Četvorica optuženih se susreću sa optužbama planiranja bombaškog napada na Božićni market u Strasbourgu u Francuskoj 2000-te. Peta osoba nije optužena za tu bombašku zavjeru, ali jeste kao član terorističke grupe. Tužioci kažu da su svih pet optuženih navodno trenirani u kampovima u Afganistanu 1998. Nijedan od njih nije optužen da je bio uključen u terorističke napade na Sjedinjene države 11 septembra. Optuženi su identificirani kao Lamine Maroni, Aeurobui Beandali, Salim Boukhari, Samir Karimou i Fouhad Sabour, koji takodje ima i Francusko državljanstvo. Samir Karimou je taj koji je uhapšen kasnije, u aprilu prošle godine i koji nije optužen za bombašku zavjeru. Njemačka policija je ranije uhapsila četvoricu ostalih nakon upada u njihove stanove u Frankfurtu kada su otkrili velike količine kemikalija za pravljenje exploziva, oružja i lažna identifikacijska dokumenta. Policija je, takodjer, našla video snimke koji opisuju Božićni market i planirani napad. Njemačka je došla u središte istrage al-Qaidine terorističke mreže nakon što je otkriveno da su trojica otmičara aviona u napadu na Svjetski trgovinski centar i Pentagon prije toga više godina studirali u Hamburgu u Njemačkoj. Sudjenje se odvija pod jakim mjerama sigurnosti uz brojne dobro naoružane policajce, kako bi se spriječio potencijalni napad tokom trajanja sudjenja.